икономическите и обществени реформи и преструктурирането на икономическата и обществена системи в Република Узбекистан, и са подчинени на изискванията за устойчиво и хармонично социално развитие; те са също така съобразени с изискванията за опазване на околната среда.
 3. За тази цел, сътрудничеството се съсредоточава върху икономическото и социалното развитие, развитието на човешките ресурси, подпомагане на предприятията (включително приватизация, инвестиции и развитие на финансовите услуги), земеделието и хранително-вкусова промишленост, енергетиката и безопасност на ядрената енергия за граждански цели, транспорта, туризма, пощенските услуги и далекосъобщенията, опазване на околната среда и регионалното сътрудничество.
 4. Специално внимание се отделя на мерките за развитие на регионалното сътрудничество.
 5. Когато е възможно, формите на икономическо и друго сътрудничество по настоящото споразумение могат да бъдат подпомогнати чрез техническа помощ от Общността въз основа на съответния регламент на Съвета, приложим за техническата помощ на независимите държави, на съгласуваните приоритети в индикативната програма относно техническата помощ на Общността за Република Узбекистан и определените в нея процедури за координация и изпълнение.
 Член 44
 Сътрудничество в областта на търговията със стоки и услуги
 Страните си сътрудничат за осигуряване съответствието на международната търговия на Република Узбекистан с правилата на СТО.
 Сътрудничеството засяга по-специално специфични области, непосредствено свързани с улесняването на търговията, по-специално с оглед оказване съдействие на Република Узбекистан за хармонизиране на законите и подзаконовите нормативни актове с правилата на СТО и съответно изпълнение на условията за присъединяването към организацията. тези области включват:
 —
 формулиране на политика в областта на търговията и по въпросите, свързани с търговията, по-специално плащанията и клиринговите механизми,
 —
 изработване на съответно законодателство.
 Член 45
 Промишлено сътрудничество
 1. Сътрудничеството си поставя за цел по-специално да насърчи:
 —
 развитие на търговски връзки между икономически оператори от двете страни,
 —
 участие на Общността в усилията на Република Узбекистан за промишлено преструктуриране на нейната промишленост,
 —
 подобряване на управлението,
 —
 повишаване на качеството на промишлените продукти,
 —
 разработването на ефективни производствени и преработващи практики в суровинния отрасъл,
 —
 разработване на подходящи търговски правила и практики, включително в областта на разпространението на стоки,
 —
 опазване на околната среда,
 —
 конверсия на отбранителната промишленост,
 —
 обучение на ръководни кадри.
 2. Разпоредбите на настоящия член не засягат прилагането на правилата на Общността за конкуренция по отношение на предприятията.
 Член 46
 Насърчаване и закрила на инвестициите
 1. Като взема предвид съответните правомощия и компетентност на Общността и на държавите-членки, сътрудничеството има за цел да създаде благоприятен климат за местни и чужди инвестиции, по-специално чрез подобряване на условията за закрила на инвестициите, прехвърляне на капитали и обмен на информация за възможности за инвестиции.
 2. Целите на настоящото сътрудничество по-специално включват:
 —
 сключване, когато е необходимо, на споразумения за насърчаване и закрила на инвестициите между държавите-членки и Република Узбекистан,
 —
 сключване, когато е необходимо, между държавите-членки и Република Узбекистан на договори за избягване на двойното данъчно облагане,
 —
 създаване на благоприятни условия за привличане на чуждестранни инвестиции в узбекската икономика,
 —
 установяване на трайни и подходящи законови и търговски условия, както и информационен обмен за законовите, подзаконовите нормативни актове и административните практики в областта на инвестициите,
 —
